રાજયના તલાટી-કમ-મંત્રી મંડળના પ્રમુખ ભરત ડી. આહીરનું કહેવું હતું કે, રાજયમાં કેટલીય સરકાર આવીને ગઇ પરંતુ તલાટીઓને સતાવતા પ્રશ્નોનુ નિરાકરણ લાવી નથી. છેલ્લા બે મહિનાથી તલાટીઓએ રાજય સરકારને રજૂઆત કરતા આવ્યા છે. કાળી પટ્ટી, પેનડાઉન, માસ સી.એલ જેવા એક પછી એક કાર્યક્રમો પણ આપ્યા હતાં. છતાં સરકારે તલાટીઓની માંગણી બાબતે કોઇ ગંભીરતા દાખવી નથી. સરકારથી નારાજ થઇને અમે રાજયના 11 હજાર જેટલા તલાટી-કમ-મંત્રીઓ આગામી તા 22મી ઓક્ટોબરને સોમવારથી અચોકકસ મુદ્દતની હડતાળ ઉપર જશે. આ બાબતે નાયબ મુખ્યમંત્રી, મહેસુલ મંત્રી, પંચાયત મંત્રી, મુખ્ય દંડક, મુખ્ય સચિવ, વિકાસ કમિશનર, જિલ્લા વિકાસ અધીકારીઓ તેમજ કલેક્ટર્સને પણ અલ્ટીમેટમ આપી દેવામાં આવ્યુ છે. તેવું તેમણે ઉમેર્યુ હતું.